Witejcie,
Chciołbych sam cosik pedzieć ô Linux Mint. Tuż je to dystrybucjo ze Ubuntu, jednako snojdom sie we nim i Ci, kerzi cołke żywobyci widzieli ýno Windowsa
Toć Linux Mint fest podany je na Windowsa XP abo Windowsa 7, co uważom za zaleta tego systyma
No i niý ýno. Toć je to festelnie dobry systym, kery lajtowo styknie 70% co siedzům na kůmpie. A nojważniyjsze je to, iże je blank DARMO! Styknie go ściůngnůć i zainstalować i mo sie fuuul legal opcjo OS na PC
Tera sam jeszcze powiym, iże Mint mo pora odmian. Je to:
1) Mint Xface - kery je ôkrojůny, ale bezto super śmigo na słabszych kompach (nawet na starych lapkach)
2) Mint Mate - pełny OS, kerymu nic niý brahuje, ale niý mo tyż kosmicznych wymagań
3) Mint Cinamon - tukej musi juże być trocha lepszy kůmputer, jednako dostowomy super systym (akurat z niego korzystom
)
4) Mint na KDE - tukej musicie mieć doś mocny kůmputer, jednako dostowocie na prowda potynżny systym
Niý używołech ýno KDE, ale tak to wszyske i na prowda polecom kożdy s nich
A kej byście niý wiedzieli kery wziůńś, to musicie ôdpedzieć sie na 2 fragi:
1 - Jaki mom PC? Lichy? Mocny?
2 - Jaki OS i do czego potrzebuja?
Kejby wto potrzebowoł spůmogi ze Linuxym dowejcie znać
pol_Latn szl_Latn szl_Latn szl_Latn szl_Latn szl_Latn szl_Latn szl_Latn unk szl_Latn szl_Latn szl_Latn szl_Latn szl_Latn szl_Latn